Сонет 42 от Шекспир

Сонетът е под формата на изповед. Говори се от 1л. ед. ч. Основната тема е за любовта или по-точно за несподелената любов. У лирическия герой се зараждат любовни терзания, породени от чувства към жена, която не може да има. Истиността на трепетите му се изразява в това, че нейното щастие е и негово. Единственото удовлетворение за Аза е, че любимата му обича човек, който всъщност прилича на лирическия герой, но в същото време е и ядосан за това, че тя е избрала някого другиго пред него. Казва, че ги е оправдал, което означава, че той им е простил, задето са заедно. Лирическият герой не говори директно на своята възлюбена, а на мъжа съперник, което ни кара да си мислим, че този мъж е бил близък на изоставения говорител и той се е почувствал предаден. Макар че не е с любимата си, Азът уважава нейното решение да бъде с друг. Дори подчертава това, че ако загуби някого от тях, ще понесе тежка загуба двукратно. Неговото единствено желание е любимата му да бъде щастлива, макар и с друг. Лирическият герой заключава, че щом любимата му обича мъж, в когото е въплътен Азът, тогава тя обича самия него. Това заключение успокоява душата на страдащия влюбен и му помага да приеме поражението като победа. В любовта често се случва да попаднем в любовен триъгълник, в който единият да остане разочарован. Но и на тази болка поетът намира лек – чрез философски мъдри размисли той достига до убеждението, че е по-важно да си жив и да усещаш болката от любовната рана, отколкото да се предадеш и да паднеш духом.

Поетическият талант на Шекспир проличава в лекотата, с която реди думите. Риторичните въпроси сякаш са стрели, които се забиват в сърцето на съперника. Инверсиите и епитетите придават драматизъм на изповедта. Словесните умозаключения са безапелационни и не позволяват твърденията на Аза да бъдат оборени или отречени. Синтактичният паралелизъм и анафорите придават мелодичност на творбата.

Така сонет 42 утвърждава любовта като водеща тема в Шекспировата лирика.